ট্যুরে পরিবার থাকলে ভালোভাবে দায়িত্ব পালন করা যায়, বললেন বিরাট

ওয়েব ডেস্ক: বিরাট কোহলি (Virat Kohli) ব্যাটে ঝড় তুলছেন। ক্যামেরা তখন গ্যালারিতে থাকা অনুষ্কা শর্মার (Anushka Sharma) এক্সপ্রেশনের দিকে। কখনও অনুষ্কা চুমু ছুড়ে দিচ্ছেন। কখনও হাত তুলে লাফিয়ে উঠছেন। বিরুষ্কার এই দৃশ্য ক্রিকেটপ্রেমীদের হৃদয়ে গাঁথা। কিন্তু বিসিসিআইয়ের (BCCI) সিদ্ধান্তে কি এই ছবি সহজে আর দেখা যাবে না? কিংবা রোহিত শর্মা (Rohit Sharma) খেলছেন। গ্যালারিতে রীতিকা সেজদেহ ও তাঁর মেয়ে। এটা সহজাত এই দৃশ্যগুলো আর চোখের সামনে ভাসবে না। সৌজন্যে বিসিসিআইয়ের কঠোর অনুশাসনের সিদ্ধান্ত। সেই বিষয়ে মুখ খুললেন কিং কোহলি। রয়্যাল চ্যালেঞ্জার্স বেঙ্গালুরু ইনোভেশন ক্লাব ইন্ডিয়ান স্পোর্টস সামিটে হাজির ছিলেন কোহলি। সেখানে তিনি জানান, ক্রিকেটারদের সঙ্গে পরিবারের সদস্যরা গেলে খেলার সময় দায়িত্ব পালনে ভালো হয়। বিশেষ করে যেসব ক্রিকেটাররা কঠিন সময়ে যাচ্ছেন। পরিবারের মূল্যবোধই আলাদা। চ্যাম্পিয়ন্স ট্রফিতে (ICC Champions Trophy) জয়ী দলে ছিলেন বিরাট। তৃতীয়বার চ্যাম্পিয়নস ট্রফির খেতাব জয়ে তাঁর গুরুত্বপূর্ণ অবদান রয়েছে। তারপরে তাঁর এই মন্তব্য আলোড়ন ফেলেছে। দুবাইয়ে চ্যাম্পিয়নস ট্রফির খেলা চলাকালীন অনুষ্কাও হাজির ছিলেন। দুবাইয়ে ট্রফি জয়ের পর বিরাট অনুষ্কার উদযাপন ভাইরাল হয়েছে সোশ্যাল মিডিয়ায়। ভারতের অধিনায়ক রোহিত শর্মার স্ত্রী রীতিকা সজদেহ ও তাঁর কন্যা সামাইরাকেও চ্যাম্পিয়ন্স ট্রফিতে দেখা গিয়েছে।

অস্ট্রেলিয়ায় টেস্ট সিরিজ হারের পর ভারতীয় ক্রিকেট বোর্ড নতুন নীতি নিয়েছে। জাতীয় ক্রিকেট টিমের যে কোনও ট্যুর ৪৫ দিনের বেশি হলে তবে সেখানে ক্রিকেটারদের নিয়ে যাওয়ার অনুমতি দেওয়া হবে। সেক্ষেত্রে দুসপ্তাহ পরে পরিবার ১৪ দিনের জন্য সঙ্গে থাকতে পারবে। আইপিএলে রয়্যাল চ্যালেঞ্জার্স বেঙ্গালুরুর ক্লাবে খেলার জন্য ইতিমধ্যে প্রস্তুতি শিবিরে যোগ দিয়েছেন বিরাট। তাঁর কথায়, যদি কোনও খেলোয়াড়কে জানতে চান তিনি কী চান তাঁর পরিবার সবসময় তাঁর সঙ্গে থাকুক? সবাই হ্যাঁ বলবেন। আমি স্বাভাবিক থাকতে চাই। তবেই আমি এটার দায়িত্ব পালন করতে পারব।

আরও পড়ুন: বোলারদের ত্রাস! নতুন ‘পাওয়ার হিটার’ খুঁজে পেল KKR